**ОБЯСНИТЕЛНА ЗАПИСКА**

**Относно: Изпълнението на бюджета, извънбюджетните сметки и фондове, състоянието на общинския дълг и капиталовата програма на Община Хасково за полугодието на 2021 г.**

Общинският бюджет за 2021 г., бе приет с Решение № 285 от 26.02.2021 г. на Общински съвет в размер на **104 642 021 лв.**

През периода от началото на годината до края на първото полугодие бюджета на община Хасково претърпя промени, както на основание чл. 51, ал. 2 и чл. 109, ал. 6 от Закона за публичните финанси с постановления на Министерския съвет и последвали писма от Министерството на финансите, така и от други целеви трансфери от министерства и ведомства.

В резултат на всички корекции изпълнението на бюджета на Община Хасково към 30.06.2021 г. е, както следва:

**І. ПРИХОДИ**

Приходите по бюджета на Община Хасково биват местни и държавни, като последните се формират от трансфери от ЦБ и приходите по делегираните бюджети на второстепенните разпоредители.

1. **Държавни приходи**

През периода в държавни дейности са получени приходи в размер на 113 085 лв. от продажби на стоки, услуги и продукция, наеми на имущество и земя, ползване на общежития, застрахователни обезщетения, дарения и други общински такси.

|  |  |  |  |  |
| --- | --- | --- | --- | --- |
| **ПРИХОДИ** | **План**  **Бюджет 2021 г.** | **Отчет към 30.06.2021 г.** | **%**  **с/мо**  **план** | **Отчет към 30.06.2020г.** |
| ***Приходи от собственост в т.ч.*** | **224 217** | **82 982** | **37.01 %** | **53 464** |
| Продажба на стоки и услуги | 38 880 | 36 437 | 93.72 % | 15 611 |
| Наем имущество и земя | 185 337 | 46 545 | 25.11 % | 37 853 |
| ***Общински такси в т.ч. от*** | **88 500** | **25 872** | **29.23 %** | **38 515** |
| Ползване на общежития | 58 500 | 12 155 | 20.78 % | 29 651 |
| Други общински такси | 30 000 | 13 717 | 45.72 % | 8 864 |
| ***Глоби, санкции и наказателни лихви*** | **500** | **206** | **41.20 %** | **249** |
| ***Други приходи*** | **1 721** | **2 920** | **169.69 %** | **7 634** |
| ***Внесен ДДС и др.данъци*** | **(-) 4 791** | **(-) 5 347** | **111.61 %** | **(-) 5 980** |
| ***Помощи и дарения*** | **2 400** | **6 452** | **268.83 %** | **3 960** |
| ***Общо:*** | **312 547** | **113 085** | **36.18 %** | **97 842** |

1. **Местни приходи**

Изпълнието на утвърдения план е 65.28 %, при заложени приходи от 27 278 745 лв. за полугодието са отчетени 17 806 880 лв. За сравнение през същия период на 2020 г. са получени 13 512 827 лв., при уточнен план на местните приходи 24 511 135 лв. – 55.13%.

***Имуществени и други данъци***

Отчетените до края на второто тримесечие на 2021 г. ***имуществени данъци и други данъци*** са в размер на 7 282 335 лв., при утвърден план към периода 10 945 100 лв. - 66.54 %. Генерираните приходи от данък върху таксиметровия превоз при заплащане на минимална ставка от гражданите са в размер на 31 175 лв., които част от патентния данък.

За сравнение за същия период на 2020 г. са отчетени 5 828 725 лв., при първоначален план от 10 660 000 лв. – 54.68 %.

Изпълнението на отделните видове данъци е както следва:

|  |  |  |  |  |
| --- | --- | --- | --- | --- |
| **ИМУЩЕСТВЕНИ И ДРУГИ ДАНЪЦИ** | **План Бюджет 2021 г.** | **Отчет към 30.06.2021г.** | **% с/мо план** | **Отчет към 30.06.2020г.** |
| ***Патентен данък*** | ***225 000*** | ***112 659*** | ***50.07 %*** | ***150 673*** |
| ***Имуществени данъци в т.ч.*** | ***10 720 000*** | ***7 169 269*** | ***66.88 %*** | ***5 678 032*** |
| Данък в/у недвижими имоти | 4 000 000 | 2 922 561 | 73.06 % | 2 356 516 |
| Данък в/у превозните средства | 4 680 000 | 3 053 725 | 65.25 % | 2 562 929 |
| Данък при придобиване на имущество | 2 000 000 | 1 181 451 | 59.07 % | 746 640 |
| Туристически данък | 40 000 | 11 532 | 28.83 % | 11 947 |
| **Други данъци** | ***100*** | ***407*** | ***407.00%*** | ***20*** |
| **Общо:** | ***10 945 100*** | ***7 282 335*** | ***66.54 %*** | ***5 828 725*** |

***Неданъчни приходи***

***Неданъчните приходи*** включват приходи от собственост, общински такси, глоби, санкции, приходи от продажби на имущество и други неданъчни приходи. До средата на 2021 г. са постъпили 10 524 545 лв. неданъчни приходи, което представлява 64.44 % спрямо плана в размер на 16 333 645 лв.

За сравнение за същия период на 2020 г. са отчетени 7 684 102 лв., при заложени в плана от 13 851 135 лв. – 55.48 %.

Изпълнението на отделните видове местни данъци е както следва:

|  |  |  |  |  |
| --- | --- | --- | --- | --- |
| **НЕДАНЪЧНИ ПРИХОДИ** | **План Бюджет 2021 г.** | **Отчет към 30.06.2021 г.** | **% с/мо план** | **Отчет към 30.06.2020г.** |
| ***Приходи от собственост в т.ч.*** | ***4 060 200*** | ***1 422 209*** | ***35.03 %*** | ***938 593*** |
| Продажба на стоки и услуги | 2 860 000 | 928 342 | 32.46 % | 511 493 |
| Наем имущество, земя и други лихви | 1 200 200 | 493 867 | 41.15 % | 427 100 |
| ***Общински такси в т.ч. от*** | ***11 277 000*** | ***8 438 323*** | ***74.83 %*** | ***6 859 021*** |
| За ползване на детски градини | 400 000 | 140 267 | 35.07 % | 109 302 |
| За ползване на детски ясли и други по здравеопазване | 130 000 | 47 885 | 36.83 % | 39 525 |
| Домашен социален патронаж | 120 000 | 54 261 | 45.22 % | 61 233 |
| За ползване на пазари, панаири, тротоари, улични платна и др. | 47 000 | 23 142 | 49.24 % | 17 100 |
| За битови отпадъци | 9 600 000 | 7 645 696 | 79.64 % | 6 155 173 |
| За технически услуги | 620 000 | 356 979 | 57.58 % | 335 469 |
| За административни услуги | 220 000 | 102 305 | 46.50 % | 92 899 |
| Други общински такси | 140 000 | 67 788 | 48.42 % | 48 320 |
| ***Глоби, санкции, наказателни лихви*** | ***1 415 500*** | ***927 018*** | ***65.49 %*** | ***290 758*** |
| ***Други приходи*** | ***102 400*** | ***117 214*** | ***114.47 %*** | ***53 368*** |
| ***Внесен ДДС и др.данъци*** | ***(-)1 131 000*** | ***(-) 660 007*** | ***58.36 %*** | ***(-) 682 246*** |
| ***Приходи от продажби на нефинансови активи*** | ***400 000*** | ***158 023*** | ***39.51 %*** | ***107 106*** |
| ***Приходи от концесии*** | ***145 000*** | ***117 220*** | ***80.84 %*** | ***116 502*** |
| ***Помощи и дарения*** | ***64 545*** | ***4 545*** | ***7.04 %*** | ***1 000*** |
| **Общо:** | ***16 333 645*** | ***10 524 545*** | ***64.44 %*** | ***7 684 102*** |

**II. Трансфери**

1. **Трансфери от/за Централния бюджет**

***Обща допълваща субсидия***

Първоначалният годишен план, определен със ЗДБРБ за 2021 г., е на стойност **54 704 281 лв.** За периода са настъпили промени по плана в следствие на писма от МФ, както следва:

* В посока увеличение са получени 1 406 036 лв.;
* В посока намаление- 865 829 лв., в следствие от корекция в натуралните показатели във Функция 3 „Образование“ и Функция 4 „Здравеопазване“.

Към края на тримесечния период уточненият план възлиза на **55 244 488 лв.**, а изпълнението на този държавен трансфер е **31 017 185 лв. – 56.15 %.**

***Обща изравнителна субсидия***

Общата изравнителна субсидия е издължена в размер на **183 375 лв**., което е **6.29 %** от първоначалния й размер. Представлява усвоен първи транш за годината от трансфера за зимно поддържане на общинската пътна мрежа.

**Получени са други целеви трансфери чрез кодове в СЕБРА (§ 31-28), възлизащи като уточнен план в размер на 868 144 лв., от които са усвоени 417 416 лв. (48.08%), разпределени за:**

- субсидии за вътрешноградски превози – 55 801 лв.;

- компенсации за безплатен превоз на ученици – 93 544 лв.;

- компенсации за безплатни и по намалени цени пътувания – 268 071 лв.,

в т.ч държавни служители – 40 139 лв.;

**Получени са други целеви трансфери чрез кодове в СЕБРА (§ 31-18), възлизащи като уточнен план в размер на 40 863 лв., от които са усвоени пълния размер от 100 % - 40 863 лв.**

**Възстановени са неусвоени трансфери към централния бюджет в размер на 286 623 лв.**

1. **Целеви субсидии за капиталови разходи**

Към полугодието на 2021 г. са получени като лимит в СЕБРА целеви средства в размер на 40 968 лв. при първоначален план 1 829 300 лв.– 2.24%. Размерът на усвоените суми по утвърдените обекти от разчета за финансиране на капиталовите разходи е 40 968 лв.

1. **Трансфери между разпоредители с бюджети**

Към 30.06.2021 г. са **получени** като трансфери бюджетни средства, с които служебно е актуализиран общинският бюджет. Такива са:

* **от община Димитровград** – 467 096 лв. за приети отпадъци на сметището в с. Гарваново;
* **от Бюро по труда гр. Хасково-** 4 287 лв. за възнаграждения и осигурителни вноски на лица, наети по програми за временна заетост;
* **от МОН-** 240 355 лв., включително 200 000 лв. за ремонт на общежитие към ЕГ „Проф. д-р Асен Златаров“, гр. Хасково;
* **от ПУДООС-** 299 944 лв. по силата на сключени договори;
* **МТСП, Фонд „Социална закрила“-** 1 856 715 лв., в т.ч. за услугите „Домашен помощник“, „Личен асистент“ и „Социален асистент“;
* **Министерство на регионалното развитие и благоустройство** са получени 987 979 лв. за реализиране на инвестиционни разходи;
* **Министерски съвет- 561 943 лв.;**

За периода **предоставените** трансфери са в размер на **655 562 лв.** във връзка с:

* На МОН предоставени компенсации за безплатен превоз на ученици - 11 994 лв.;
* На Министерство на вътрешните работи- за звено „Общинска полиция“- гр. Хасково 251 984 лв.;
* На Министерство на културата са предоставени 36 000 лв. за финансиране на ДКТ „Иван Димов“, гр. Хасково съгл. сключен договор.
* На община Димитровград във връзка с възстановени отчисления по чл. 60 и чл. 64 от ЗУО – 347 151 лв.
* На община Минерални бани във връзка с възстановени отчисления по чл. 60 и чл. 64 от ЗУО – 8 433 лв.

**ІIІ. РАЗХОДИ**

Планът на разходите по бюджета на община Хасково за към 30.06.2021 г. е в размер на **109 654 809 лв.,** в това число: за делегирани държавни дейности – **62 645 385 лв.,** за местни дейности – **46 067 292 лв.** и дофинансиране на делегирани от държавата дейности  – **942 132 лв.**

Отчетът за полугодието на разходите по бюджета на община Хасково е в размер на **46 380 602 лв.**, в това число: за делегирани държавни дейности – **29 236 732 лв**., за местни дейности – **16 519 758 лв.** и дофинансиране на делегирани от държавата дейности  – **624 112 лв.**

1. **В държавни дейности**

До полугодието на 2021 г. всички държавни дейности са получили плановите си бюджети в срок. В държавните дейности няма проблеми с разплащанията и по бюджетните им сметки, има наличност на средства в размер на 8 358 497 лв. и 456 047 лв. във валута. Дофинансирани са с местни приходи държавни дейности в размер на 624 112 лв., което е във функции “Общи държавни служби”, и „Социално осигуряване, подпомагане и грижи“.

1. **В местни дейности**

В общинските разходи изпълнението е 16 519 758 лв. или 35,86 % спрямо план от 46 067 292 лв. За периода няма закъснения в изплащане на задълженията към доставчици, ФРЗ, осигурителни плащания, главници и лихви по кредити и др. Паричните наличности в местните дейности към 30.06.2021 година са в размер на 17 289 326 лв., част от които се характеризират с целево предназначение.

За сравнение със същия период на 2020 г. разходите са в размер на 9 678 932 лв. или 36,17 % спрямо уточнен план към полугодието от 26 760 261 лв.

Изпълнението по функции в **местните** дейности е следното:

|  |  |  |  |  |
| --- | --- | --- | --- | --- |
| **ФУНКЦИИ** | **Бюджет 2020 г.** | **Отчет към 30.06.2021 г.** | **% с/мо план** | **Отчет към 30.06.2020 г.** |
| ***Общо държавни служби*** | ***4 026 219*** | ***2 563 967*** | ***63.68 %*** | ***1 180 622*** |
| ***Отбрана и сигурност*** | ***1 015 000*** | ***8 689*** | ***0.86 %*** | ***5 482*** |
| ***Образование*** | ***4 413 414*** | ***1 369 599*** | ***31.03 %*** | ***1 055 206*** |
| ***Здравеопазване*** | ***292 000*** | ***69 091*** | ***23.66 %*** | ***28 990*** |
| ***Соц.осигуряване и грижи*** | ***715 795*** | ***298 250*** | ***41.67 %*** | ***245 987*** |
| ***Жилищно строителство, БКС и опазване на околната среда*** | ***27 043 401*** | ***9 844 050*** | ***36.40 %*** | ***5 663 904*** |
| ***Почивно дело, култура и религиозни дейности*** | ***5 561 387*** | ***1 691 807*** | ***30.42 %*** | ***789 642*** |
| ***Икономически дейности и услуги*** | ***2 240 600*** | ***666 849*** | ***29.76 %*** | ***691 882*** |
| ***Други*** | ***9 476*** | ***7 456*** | ***78.68 %*** | ***17 217*** |
| ***Резерв*** | ***750 000*** | ***-*** | ***-*** | ***-*** |
| **Общо:** | ***46 067 292*** | ***16 519 758*** | ***35.86 %*** | ***9 678 932*** |

**3.Капиталови разходи**

Усвоените средства за капиталови разходи на община Хасково към 30.06.2021 г. възлизат на **4 748 590 лв.**, в т.ч. финансирани от европейски средства 443 009 лв.

**От собствени бюджетни средства на община Хасково са извършени капиталови разходи в размер на 805 786 лв., като основната част са** за:

* Обследване за енергийна ефективност и оценки на енергийни спестявания на училища и детски градини, за които са приложени мерки за ЕЕ, Хасково– 17 237 лв.;
* Подобряване на образователната инфраструктура чрез реконструкция/ремонт и обновяване и въвеждане на мерки за енергийна ефективност в училища и детски градини в гр. Хасково- ОУ "Св. Иван Рилски", Хасково– 172 500 лв.
* Подобряване на образователната инфраструктура чрез реконструкция/ремонт и обновяване и въвеждане на мерки за енергийна ефективност в училища и детски градини в гр. Хасково- ОУ "Ш. Петьофи", Хасково на стойност 125 853 лв.
* Закупуване на фабрично нов товарен автомобил N1, 1+1 места за нуждите на общинска администрация, Хасково– 25 325 лв.;
* Комбиниран багер товарач за ОП "Екопрогрес", Хасково на стойност 192 000 лв.;
* Почистваща и строителна техника за ОП "Екопрогрес", Хасково на обща стойност 4 449 лв.;
* Рехабилитация и реконструкция на подход към монумент "Св. Богородица", подобект 3: УПИ XVI (ПИ77195.737.422), кв. 500, Хасково на стойност 61 406 лв.;
* Беседки по конкурс "Граждански инициативи", Хасково на стойност 12 024 лв.;
* Изграждане на сграда на почивен лагер" Смокини" в ПИ 67800.42.59, м. Каваци, землище на гр.Созопол, Созопол – 155 682 лв;
* Машина за пътна маркировка, Хасково на стойност 4 188 лв.;
* Отчуждаване на частна земя - прилагане на улична регулация в град Хасково, Хасково – 7 417 лв.

**Със средства от преходен остатък по бюджета с източник целеви субсидии и трансфери от държавния бюджет са извършени капиталови разходи в размер на 417 923 лв. за:**

* Реконструкция вътрешна водопроводна мрежа в участък по бул. „Съединение“, от Областно пътно управление до шахта намираща се зад читалище „Заря“ и Изместване на хранителен водопровод от ул. „Панорама“ за кв.“Младежки хълм“, в района на стадион „Хасково“, Хасково на стойност от 221 920 лв.;
* Реконструкция на вътрешна водопроводна мрежа в град Хасково- подобект "Реконструкция на вътрешна водопроводна мрежа в участък по бул. "Освобождение" от бул. "Илинден" до ул. 'Македония" и подобект "Реконструкция вътрешна водопроводна мрежа в участък по ул. "Стефан Стамболов", от ул. "Бобов дол" до ул. "Мургаш", Хасково на стойност 56 551 лв.;
* Реконструкция вътрешна водопроводна мрежа в района между бул. „Съединение“, бул. „Раковски“ и ул. „Климент Охридски“, Хасково на стойност 104 936 лв.;
* Учебна техника за ПГТАТ, Хасково на обща стойност 21 987 лв.;
* Доизграждане на канализационна мрежа на кв. "Болярово", Община Хасково- Първи етап, Хасково - 12 449 лв.;

**От средства по предоставени целеви субсидии и трансфери от държавния бюджет и трансфери от други бюджетни организации са извършени капиталови разходи в размер на 275 380 лв. за:**

* Преносими компютри за ОУ "Св.Св. Кирил и Методий"- гр. Хасково, Хасково на стойност от 2 451 лв.;
* Обследване за енергийна ефективност и оценки на енергийни спестявания на Работилница по дървообработване и Общежитие на ПГДС " Цар Иван Асен II" , съгласно приложени мерки за ЕЕ по ОПРР 2014-2020, Хасково – 5 880 лв.;
* Реконструкция на вътрешна водопроводна мрежа в град Хасково- подобект "Реконструкция на вътрешна водопроводна мрежа в участък по бул. "Освобождение" от бул. "Илинден" до ул. 'Македония" и подобект "Реконструкция вътрешна водопроводна мрежа в участък по ул. "Стефан Стамболов", от ул. "Бобов дол" до ул. "Мургаш", Хасково – 40 968 лв. /частично плащане от ЦСКР 2021/;
* Изместване на хранителен водопровод от водонапорна кула „Юг“ в частта от „Стария басейн“ до ул. „Панорама“, Хасково – 86 868 лв.;
* Компютърни системи за СУ "Васил Левски", гр. Хасково- 14 броя ученици, Хасково – 16 800 лв.
* Преносими компютри за Спортно училище "Стефан Караджа"- 4 броя, Хасково на стойност от 3 336 лв.;
* Компютърни системи за ОУ "Св. Климент Охридски" гр. Хасково, Хасково на стойност от 1 950 лв.;
* Преносими и настолни компютри за ОУ "Св. Иван Рилски", Хасково на стойност от 15 012 лв.;
* Преносими компютри HP Chromebook за ЕГ"Проф. д-р Асен Златаров", Хасково – 7 875 лв.;
* Компютърни системи за ПМГ, гр. Хасково – 6 434 лв.;
* Компютри за ДГ № 20 "Весели очички" на стойност от 3 000 лв.;
* Газификация на ОУ "Кл. Охридски", Хасково – 32 700 лв.;
* Газификация в ОУ"Кирил и Методий", Хасково – 2 858 лв;
* Газификация на ОУ "Любен Каравелов" гр. Хасково – 3 952 лв.;
* Система за видеонаблюдение на ЕГ "Проф.д-р Ас. Златаров"– 2 264 лв.;
* Доизграждане на система за видеонаблюдение в ОУ "Хр. Смирненски", гр. Хасково, Хасково – 3 987 лв.;
* Компютърни конфигурации за ДСХ, Хасково на стойност 1 560 лв;
* Компютърни конфигурации за ЦОП, Хасково на стойност 2 563 лв.;
* Картини за фонда на Художествена галерия- гр. Хасково – 320 лв.;
* Книги за фонд на Регионална библиотека, гр. Хасково – 2 050 лв.;

**Със средства от други източници за финансиране (дарения, ПУДООС, заеми, други), вкл. преходен остатък са разплатени 2 806 492 лв., в т. ч. за:**

* Доизграждане на канализационна мрежа на кв. "Болярово", Община Хасково- Първи етап, Хасково /частично/ - 265 011 лв.;
* Втора клетка за отпадъци в Регионален център за третиране на неопасни отпадъци в землището на с. Гарваново, Община Хасково", с. Гарваново – 2 541 481 лв.

**IV. Финансирания (заеми)**

А) Дългосрочният заем от Райфайзенбанк ЕАД се изплаща в срок и съгласно актуализирания през 2016 г. погасителен план. Към 30.06.2021 г. е изплатена главница – 779 856 лв. и лихви в размер на 7 456 лв.

Б) Търговски кредити във второстепенни разпоредители, с които се финансира обекти с наименование „Изпълнение на пълен инженеринг - технологично проектиране, доставка, монтаж и въвеждане в експлоатация на котелно помещение“. През периода са извършени плащания по дълга за главници за 6 000 лв., както следва:

* НУ „Г.С. Раковски“/- /6 000 лв.;

В) Към 30.06.2021 година са предоставени вътрешни заеми от бюджета за финансиране на проекти по ОП на ЕС на стойност 564 401 лв.

**V. ПРОСРОЧИЯ**

*1.* ***Просрочени вземания***на Община Хасково към 30.06.2021 г. са 10 442 908 лв., като в т.ч. от държавните дейности- 2 941 лв.

- Публичните общински вземания са в размер на 10 117 385 лв.

- Вземания от клиенти за реклами, поставяне на преместваеми обекти, отпадъци - 278 582 лв., от тях в:

ЕГ „Проф. д-р Асен Златаров“ – 2 941 лв.;

ОП „Общинско лесничейство“ – 1 466 лв.;

Общинска администрация – 274 175 лв.;

- Вземанията по договори за отдадени под наем жилища, обекти, терени, земеделски земи и концесии са 46 941 лв., от тях:

ОП Младежки център – 5 303 лв.;

Общинска администрация – 41 638 лв.;

Предприети са необходимите действия за събиране на изискуемите задължения като са наложени запори на банкови сметки на физически и юридически лица, образувани са дела при ЧСИ и ДСИ, също така са сключени споразумения за разсрочване на задължения с длъжници. Детайлно са представени, както следва:

- издадени уведомления за доброволно изпълнение – 570 бр.;

- наложени са запори на банкови сметки на физически и юридически лица – 756 бр.;

- образувани са дела при ЧСИ и ДСИ – 270 бр.;

- сключени са споразумения за разсрочване на задълженията – 6 бр.;

1. Община Хасково към 30.06.2021 г. *няма* ***просрочени задължения***.

**VI. Средства от Европейския съюз и други европейски средства**

Община Хасково е бенефициент на множество проекти по различните Оперативни програми на ЕС. Към 30.06.2021 г. по тези проекти са получени по подпараграф 63-01 „Получени трансфери между сметки за средства от ЕС/нето/“общо 2 280 670 лв., както следва:

* В „СЕС-3- КСФ“ е получена сумата от 1 970 228 лв.;
* В „СЕС-3-ДЕС“ е получена сумата от 67 657 лв.;
* В „СЕС-3-ДМП“ е получена сумата от 242 785 лв.;

Във връзка с реализацията на проектите е използвано авансово финансиране с бюджетни средства за осъществяване на дейностите в размер на 564 401 лв.

По програми и проекти изпълнението е както следва:

|  |  |  |  |
| --- | --- | --- | --- |
| **ПРОЕКТ** | **ПОЛУЧЕНИ ТРАНСФЕРИ ОТ ЕС** | **ИЗПОЛЗВАН ВЪТРЕШЕН ЗАЕМ** | **РАЗХОДИ** |
| **ОП „Добро управление”:** | | | |
| „Областен информационен център” | 57908 | 39500 | 68008 |
| **ОП „Развитие на човешките ресурси“:** | | | |
| „Приеми ме “ 2014-2020 | 106759 | -1355 | 107035 |
| **„**Шанс за нашите деца” | 0 | 100825 | 100370 |
| „Обучение и заетост на младите хора” | 12668 | 22003 | 35181 |
| „Патронажна грижа за възрастни хора и лица с увреждания“ | 718856 | -319577 | 272140 |
| „Патронажна грижа +“ | 142683 | 0 | 18738 |
| „Подай ръка на нашите деца“ | 0 | 218642 | 218696 |
| **ОП „Фонд за европейско подпомагане на най- нуждаещите се лица“** | | | |
| **„**Топъл обяд в условията на пандемията от COVID 19” | 0 | 343975 | 343975 |
| **ОП „Региони в растеж”:** | | | |
| „Техническа помощ” | 11800 | 0 | 0 |
| "Рехабилитация и реконструкция на подход към монумент Св.Богородица" | 356106 | 0 | 203252 |
| „Интегриране на маргинални общества чрез изграждане на социална инфраструктура в град Хасково“ | 0 | 0 | 17819 |
| „Въвеждане на мерки за енергийна ефективност на многофамилни жилищни сгради“ | 0 | 0 | 4006 |
| „Въвеждане на мерки за енергийна ефективност на областна администрация град Хасково“ | 0 | 3404 | 12173 |
| „Подкрепа за деинституанализация на грижите за възрастни хора“ | 142226 | 0 | 0 |
| **ОП „Околна среда“** | | | |
| „Доставка и експлоатация на 5 бр.  електробуси“ | 86370 | 5053 | 69646 |
| **В системата на образованието се изпълнява:** | | | |
| -„Подкрепа за успех“  - “Квалификация за професионално развитие на педагогическите специалисти“  - „Активно приобщаване на децата в предучилищното образование“  -„Образование за утрешния ден“  -„Твоят час“  - „Ученически практики“  -„Подкрепа за приобщаващо образование“  -„Равен достъп до училищното образование“ | 123313  18699  150764  11740  3732  0  16200  10404 | 1756  0  0  925  0  1120  1086  0 | 211233  18699  158124  24901  11263  7420  1086  0 |
| **Други европейски средства** | | | |
| - **„**Еразъм +”, | 6922 | -934 | 40467 |
| „CHIC“ | 0 | -34868 | 0 |
| „Fire detection” | 0 | 7741 | 7741 |
| “Social forces” | 0 | 11792 | 11792 |
| „Транстракийска връзка“ | 60735 | 162873 | 367678 |
| Други международни програми | | | |
| „Рехабилитация и модернизация на системи за външно осветление в община Хасково“ | 242785 | 0 | 0 |
| „Инициативи за граждански бюджети“ | 0 | 440 | 440 |

***ТОДОРКА СТОЯНОВА***

***Директор Дирекция „ФСД Б“***

***и Гл. счетоводител на община Хасково***